"Setswana Puo ya Gae (HL)/P2 10 DBE/Ngwanaitseele 2017 NSC POKO E E SA TLHAOLWANG POTSO 5 (DIPOTSO TSE DIKHUTSHWANE) Buisa nopolo e e latelang, mme o arabe dipotso. BOSIELA – LD Raditladi 1 Bosiela ga bo phimoge sekalobadi, 2 Ga bo na motho a bo tlhapa ka mosidi, 3 A bo phimola a bo tlhapela bodibeng, 4 Go tswa maswe, jone bo salele nameng. 5 Ke ledimo le jang batho le metlhape, 6 Moselesele o sadisang le makape, 7 Go sale bolota go sale botlhoko, 8 Go sale sebodu se tlhokang dipheko. 9 Bosiela ke pula ya kgogolammoko, 10 Ke mosetlho o sa rwalelweng le ditlhako; 11 Bo go kolobetsa bo sa go rapele, 12 Bo go tlhabe dinao, ditlhako o di rwele. 13 Bosiela ruri ke leselamotlhaka, 14 Le utswang dikoko, masogo le dikgaka; 15 Bo tsena fela le fa ntlo e ageletswe, 16 Bo bo bo senye lokgapho lwa ntlo e feetswe. 17 Bosiela ruri bo ka bo bo itlhotlhorwa, 18 Nkoo ke bo tshwara ke bo gasetsa borwa, 19 Ke bo latlha jaaka mokgatha wa kobo, 20 Go garolakwa ke ditau tsa lengobo. 5.1 Maikutlo a mmoki ke afe ka ga bosiela? (2) 5.2 Tlhalosa mola 5 jaaka o dirisitswe mo lebokong. (2) 5.3 Naya ponagalo ya poko e e tlhagelelang mo meleng 7 le 8 le mosola wa yona. (2) 5.4 Faa sekapuo se se tlhagelelang mo moleng 10 o bo o tlhalose mosola wa sona. (2) 5.5 O ithutile eng mo lebokong le? (2) [10] PALOGOTLHE YA KAROLO YA A: 30 Kwalololo e ileditswe Phetla"